CELEX: 31994R2760
Language: el
Date: 1994-11-10 00:00:00
Title: ΚΑΝΟΝΙΣΜΟΣ (ΕΚ) αριθ. 2760/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τέταρτη προσαρμογή του καθεστώτος ενίσχυσης για το βαμβάκι που θεσπίζει το πρωτόκολλο αριθ. 4 που είναι προσαρμοσμένο στην πράξη προσχώρησης της Ελλάδας

Avis juridique important

|

31994R2760

ΚΑΝΟΝΙΣΜΟΣ (ΕΚ) αριθ. 2760/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τέταρτη προσαρμογή του καθεστώτος ενίσχυσης για το βαμβάκι που θεσπίζει το πρωτόκολλο αριθ. 4 που είναι προσαρμοσμένο στην πράξη προσχώρησης της Ελλάδας  

Επίσημη Εφημερίδα αριθ. L 294 της 15/11/1994 σ. 0001 - 0001 Φινλανδική ειδική έκδοση: Κεφάλαιο 3 τόμος 62 σ. 0225  Σουηδική ειδική έκδοση: Κεφάλαιο 3 τόμος 62 σ. 0225 

ΚΑΝΟΝΙΣΜΟΣ (ΕΚ) αριθ. 2760/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τέταρτη προσαρμογή του καθεστώτος ενίσχυσης για το βαμβάκι που θεσπίζει το πρωτόκολλο αριθ. 4 που είναι προσαρμοσμένο στην πράξη προσχώρησης της ΕλλάδαςΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης της Ελλάδας, και ιδίως την παράγραφο 11 του πρωτοκόλλου αριθ. 4 όσον αφορά το βαμβάκι,  τον κανονισμό (ΕΟΚ) αριθ. 1964/87 του Συμβουλίου της 2ας Ιουλίου 1987 για την προσαρμογή του καθεστώτος ενίσχυσης για το βαμβάκι που θεσπίστηκε με το πρωτόκολλο αριθ. 4 της πράξης προσχώρησης της Ελλάδας (1), και ιδίως το άρθρο 3 παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 1964/87 προβλέπει, προκειμένου να αποφεύγονται οι υπερβολικές διακυμάνσεις της μείωσης της τιμής στόχου σε περίπτωση υπέρβασης της μέγιστης ποσότητας, ένα περιορισμό του επιπέδου της μείωσης- ότι η  μείωση αυτή περιορίζεται στο 20 % της τιμής στόχου από την περίοδο 1994/95 ενώ η μείωση για την περίοδο 1993/94 περιοριζόταν στο 15 %- ότι, προκειμένου η κατά 15 έως 20 % αύξηση του ορίου μείωσης να μη θίξει τους ενδιαφερόμενους, πρέπει να εισαχθεί ένα στοιχείο κλιμάκωσης με την εφαρμογή ενός ενδιάμεσου ορίου 18,5 % για την περίοδο 1994/95,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο παρών κανονισμός καθορίζει τις προσαρμογές του καθεστώτος ενίσχυσης στην παραγωγή βαμβακιού που προβλέπεται στην παράγραφο 3 του πρωτοκόλλου αριθ. 4 που είναι προσαρτημένο στην πράξη προσχώρησης της Ελλάδας και έχει προσαρμοστεί από τον  κανονισμό (ΕΟΚ) αριθ 1964/87.   Άρθρο 2  Στο άρθρο 2 παράγραφος 2 του κανονισμού (ΕΟΚ) αριθ. 1964/87, το δεύτερο εδάφιο αντικαθίσταται από το ακόλουθο κείμενο:  "Εντούτοις, υπό την επιφύλαξη του τρίτου εδαφίου, εάν η μείωση του ποσού της ενίσχυσης υπερβαίνει κατά 20 % την τιμή στόχου, η μείωση περιορίζεται σε 20 % στα πλαίσια της εν λόγω περιόδου εμπορίας, με εξαίρεση την περίοδο 1994/95 για την οποία τα δύο  προαναφερθέντα ποσοστά καθορίζονται σε 18,5 %. Μείωση υπερβαίνουσα το όριο αυτό μεταφέρεται στην τιμή στόχου της επόμενης περιόδου εντός του ορίου του 7 %."  Άρθρο 3  Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο 1994/95.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) EE αριθ. L 184 της 3. 7. 1987, σ. 14. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1553/93 (ΕΕ αριθ. L 154 της 25. 6. 1993, σ. 21).  (2) ΕΕ αριθ. C 269 της 27. 9. 1994, σ. 8.  (3) Γνώμη που διατυπώθηκε στις 28 Οκτωβρίου 1994 (δεν έχει ακόμα δημοσιευθεί στην Επίσημη Εφημερίδα).